കശ്മീര് പ്രീമിയര് ലീഗില് പങ്കെടുത്താല് ക്രിക്കറ്റിനായി ഇന്ത്യയില് പ്രവേശിപ്പിക്കില്ല ബി.സി.സിഐ ഭീഷണിപ്പെടുത്തിയെന്ന ആരോപണവുമായി ഹെര്ഷല് ഗിബ്സ് എന്ത് പരിഹാസ്യമാണെന്നും ട്വിറ്ററില് പരാമര്ശം മുംബൈ: കശ്മീര് പ്രീമിയര് ലീഗില് കളിക്കുന്നതില് നിന്നും പിന്മാറുന്നതിനായി ബി.സി.സിഐ തന്നെ ഭീഷണിപ്പെടുത്തിയെന്ന ആരോപണവുമായി മുന് ദക്ഷിണാഫ്രിക്കന് ക്രിക്കറ്റര് ഹെര്ഷല് ഗിബ്സ്. ട്വിറ്ററിലൂടെയാണ് ഗിബ്സ് ഈക്കാര്യം ഉന്നയിച്ചത്. ഓഗസ്റ്റ് ആറിന് മുറാദാബാദില് ആരംഭിക്കാനിരിക്കുന്ന ടൂര്ണമെന്റില് പങ്കെടുത്താല് തന്നെ ഇന്ത്യയിലേക്ക് പ്രവേശിപ്പിക്കില്ലെന്ന് ബി.സി.സിഐ അറിയിച്ചതായി ഗിബ്സ് പറയുന്നു. കശ്മീര് പ്രീമിയര് ലീഗില് താന് കളിക്കുന്നത് തടയാനുള്ള നീക്കമാണ് ബി.സി.സിഐ നടത്തുന്നത്. പാക്കിസ്ഥാനുമായുള്ള അവരുടെ രാഷ്ട്രീയ സമവാക്യത്തിലേക്ക് എന്നെ അനാവശ്യമായി കൊണ്ടുവരാനാണ് ബി.സി.സിഐ ശ്രമിക്കുന്നത്. കെ.പി.എല്ലില് പങ്കെടുത്താല് ക്രിക്കറ്റുമായി ബന്ധപ്പെട്ട ഒരു ജോലിക്കും എന്നെ ഇന്ത്യയിലേക്ക് പ്രവേശിക്കാന് അനുവദിക്കില്ലെന്നാണ് ബി.സി.സിഐ ഭീഷണിപ്പെടുത്തുന്നത്. എന്ത് പരിഹാസ്യമാണിത്, ഗിബ്സ് ട്വീറ്റ് ചെയ്തു. ഓഗസ്റ്റ് ആറിനാണ് കശ്മീര് പ്രമീയര് ലീഗ് ആരംഭിക്കുന്നത്. പാക് ക്രിക്കറ്റ് ബോര്ഡിന്റെ പിന്തുണയോടെയാണ് ടൂര്ണമെന്റ് സംഘടിപ്പിക്കുന്നത്. ഗിബ്സിനെ കൂടാതെ പല പ്രമുഖ താരങ്ങളും കശ്മീര് പ്രീമിയര് ലീഗില് കളിക്കുമെന്നാണ് അവകാശവാദം. ബി.സി.സിഐ ഇത്തരത്തില് മറ്റു ബോര്ഡുകളിന്മേലും സമ്മര്ദം സൃഷ്ടിക്കുവാന് ശ്രമിക്കുന്നുണ്ടെന്ന് പറഞ്ഞ് മുന് പാക്കിസ്ഥാന് താരം റഷീദ് ലത്തീഫും രംഗത്തെത്തിയിരുന്നു. കശ്മീര് വിഷയത്തില് ഇന്ത്യ പാക് തര്ക്കം നിലനില്ക്കെ കശ്മീര് പ്രീമിയര് ലീഗുമായി മുന്നോട്ടുപോകാനാണ് പാക്കിസ്ഥാന് ഭരണകൂടം തീരുമാനിച്ചിരിക്കുന്നത്. Stories you may Like